Paġna Ir-rati modifikati huma indikati b'tipa grassa. Saret talba lill-Qorti tal-EFTA ddatata l-14 ta' Diċembru 2016 minn Norges Høyesterett (il-Qorti Suprema tan-Norveġja), li waslet fir-Reġistru tal-Qorti fl-14 ta' Diċembru 2016, għal Opinjoni Konsultattiva fil-kawża ta' Torbjørn Selstad Thue u l-Federazzjoni Norveġiża tal-Pulizija (Politiets Fellesforbund) vs il-Gvern Norveġiż, irrappreżentat mill-Ministeru tal-Ġustizzja u s-Sigurtà Pubblika dwar il-mistoqsijiet li ġejjin: Iż-żmien li wieħed jagħmel fuq vjaġġ ordnat mill-impjegatur, lejn u/jew minn post tal-attendenza li ma jkunx il-post li l-impjegat jattendi b'mod fiss jew abitwali, meta dan il-vjaġġ iseħħ barra mis-sigħat normali tax-xogħol, għandu jitqies bħala ħin tax-xogħol skont l-Artikolu 2 tad-Direttiva 2003/88/KE? Jekk l-ivvjaġġar kif deskritt fil-Mistoqsija I waħdu ma jkunx biżżejjed biex jiġi kklassifikat bħala ħin tax-xogħol, x'inhuma t-test legali u l-elementi rilevanti li għandhom jiġu kkunsidrati biex jiġi vvalutat jekk iż-żmien li wieħed qatta' jivvjaġġa għandux minkejja kollox jitqies li jikkostitwixxi ħin tax-xogħol? Bħala parti minn din il-mistoqsija, qed tintalab opinjoni dwar jekk għandhiex issir valutazzjoni tal-intensità għall-ammont ta' xogħol imwettaq waqt l-ivvjaġġar. L-ammont ta' drabi li l-impjegatur jispeċifika post ta' attendenza li mhuwiex dak fiss jew abitwali, għandu rilevanza għall-valutazzjonijiet ta' Mistoqsijiet I u II? L-Artikolu 61 tal-Ftehim ŻEE jrid jiġi interpretat fis-sens li mekkaniżmu, previst b'regolamenti nazzjonali, li skontu impriża tingħata NOK 0,50 għal kull litru fuq kwantità limitata sa 100 miljun litru, sabiex tqassam ċerti prodotti, li xi wħud minnhom jaqgħu taħt il-kamp ta' applikazzjoni tal-Ftehim ŻEE, jikkostitwixxi miżura ta' għajnuna mill-Istat, dejjem jekk il-qorti tar-rinviju, wara li tqis il-fatti kollha mressqa quddiemha u l-gwida pprovduta mill-Qorti, tikkonstata li jkun hemm intervent mill-Istat jew permezz tar-riżorsi tal-Istat, li l-intervent jista' jaffettwa l-kummerċ bejn l-Istati taż-ŻEE u li jagħti vantaġġ selettiv lill-benefiċjarju kif ukoll li jgħawweġ jew jhedded li jgħawweġ il-kompetizzjoni. Tali konklużjoni mill-qorti tar-rinviju trendi l-iskema suġġetta għar-rekwiżit tan-notifika stipulata fl-Artikolu 1(3) tal-Parti I tal-Protokoll 3 tal-Ftehim bejn l-Istati tal-EFTA dwar l-Awtorità ta' Sorveljanza u ta' Qorti tal-Ġustizzja. F'każ li skema ta' għajnuna mill-Istat hija marbuta b'mod inseparabbli ma' ċerti prodotti mhux esklussivament barra mill-kamp ta' applikazzjoni tal-Ftehim ŻEE, trid tiġi nnotifikata lill-Awtorità ta' Sorveljanza tal-EFTA l-miżura kollha kemm hi. Qorti nazzjonali mhux se jkollha għalfejn tivvaluta skema ta' għajnuna mill-Istat fid-dawl tal-libertà ta' stabbiliment skont l-Artikolu 31 taż-ŻEE, dejjem jekk ma tkunx tista' tiġi vvalutata b'mod separat skont il-liġi minn miżura ta' għajnuna mill-Istat. Sabiex ftehim jitqies li fl-iskop tiegħu huwa restrittiv għall-kompetizzjoni skont l-Artikolu 53(1) taż-ŻEE, irid jagħmel għadd suffiċjenti ta' ħsara lill-kompetizzjoni. Mhuwiex biżżejjed li jista' jkun biss kapaċi, fid-dawl tal-kuntest speċifiku legali u ekonomiku, li jirriżulta fil-prevenzjoni, fir-restrizzjoni jew fid-distorsjoni tal-kompetizzjoni. Sabiex jiġi evalwat jekk ftehim bejn impriżi, jew deċiżjoni ta' assoċjazzjoni ta' impriżi, jippreżentawx grad suffiċjenti ta' ħsara lill-kompetizzjoni, irid jittieħed inkunsiderazzjoni l-kontenut tad-dispożizzjonijiet tagħhom, tal-objettivi tagħhom u tal-kuntest ekonomiku u legali li jiffurmaw parti minnu. Meta jiġi ddeterminat dan il-kuntest, huwa meħtieġ ukoll li jittieħdu inkonsiderazzjoni n-natura tas-servizzi affettwati, kif ukoll il-kundizzjonijiet reali tal-funzjonament u tal-istruttura tas-suq jew tas-swieq inkwistjoni. Barra minn hekk, għalkemm l-intenzjoni tal-partijiet mhijiex fattur meħtieġ sabiex jiġi ddeterminat jekk ftehim bejn impriżi huwiex restrittiv, ma hemm xejn milli jżomm lill-awtoritajiet tal-kompetizzjoni, lill-qrati nazzjonali jew lill-Qorti milli jieħdu dan il-fattur inkunsiderazzjoni. Ftehim ikun jippreżenta grad suffiċjenti ta' ħsara għall-kompetizzjoni u jista' jitqies li bi skop jirrestrinġi l-kompetizzjoni jekk in-natura ta' ħsara tiegħu tkun faċilment identifikabbli biss. Din il-valutazzjoni ma tistax testendi ruħha għal eżami sħiħ dwar l-effetti reali jew potenzjali tiegħu. U lanqas ma tista' titwettaq valutazzjoni tal-effetti favur u kontra l-kompetizzjoni biex b'hekk jiġi applikat il-prinċipju tar-raġuni. Sabiex jiġi ddeterminat jekk is-sottomissjoni ta' offerti konġunti permezz ta' kumpanija ta' ġestjoni konġunta tippreżentax grad suffiċjenti ta' ħsara li jista' jiġi kkunsidrat bħala restrizzjoni tal-kompetizzjoni bi skop, din trid tkun tirrifletti s-sustanza tal-kooperazzjoni, l-objettivi tagħha u l-kuntest ekonomiku u ġuridiku li tifforma parti minnu. L-intenzjoni tal-partijiet tista' wkoll tittieħed inkonsiderazzjoni, għalkemm din mhix fattur meħtieġ. Peress li s-sottomissjoni tal-offerti konġunti tinvolvi l-iffissar tal-prezzijiet li huwa espliċitament ipprojbit mill-Artikolu 53(1) taż-ŻEE, it-teħid inkonsiderazzjoni tal-kuntest ekonomiku u legali jista' jkun limitat għal dak li huwa strettament meħtieġ biex jiġi stabbilit li teżisti restrizzjoni għall-kompetzzjoni bi skop. Madankollu, din il-valutazzjoni jeħtieġ li tieħu inkonsiderazzjoni, għalkemm fil-qosor, jekk il-partijiet ta' ftehim humiex kompetituri reali jew inkella potenzjali, u jekk l-iffissar konġunt tal-prezzijiet offrut lill-awtorità kontraenti jikkostitwixxix restrizzjoni anċillari. Għalkemm l-iżvelar tan-natura konġunta tal-offerti lill-awtorità kontraenti jista' jitqies li huwa indikazzjoni li l-partijiet ma kellhomx l-intenzjoni li jiksru l-projbizzjoni tal-ftehimiet bejn impriżi, dan fih innifsu mhuwiex prerekwiżit biex jiġi ddeterminat jekk ftehim jistax jitqies bħala restrizzjoni tal-kompetizzjoni bi skop. Id-definizzjoni fl-Artikolu 2(a) tad-Direttiva 2002/21/KE tat-terminu "netwerk ta' komunikazzjonijiet elettroniċi" trid tiġi interpretata bħala waħda li tinkludi sistema li tippermetti t-trażmissjoni ta' sinjali miktuba bħala messaġġ tal-SMS fuq l-apparat aħħari ta' utent, konness permezz ta' browser web, permezz tal-Internet, ma' softwer bi skript PHP fuq id-dominju tal-web ta' impriża tat-telekomunikazzjoni, li tirċievi s-sinjali, tipproċessahom u titrażmettihom min-naħa tagħha lejn server tal-SMSs fis-sistema ta' komunikazzjoni tal-impriża, li mbagħad jittrażmettihom fuq netwerk lejn in-numru tat-telefown tar-riċevitur. Id-definizzjoni fl-Artikolu 2(c) tad-Direttiva 2002/21/KE tat-terminu "servizz ta' komunikazzjonijiet elettroniċi" tinkludi servizz li jikkonsisti fit-trażmissjoni ta' sinjali li jseħħu fuq netwerk ta' komunikazzjoni kif deskritt fl-ewwel mistoqsija preliminari, irrispettivament minn jekk tinġabarx tariffa għal servizz bħal dan, dment li s-servizz ikun normalment ipprovdut bi ħlas. Id-definizzjoni fl-Artikolu 2(d) tad-Direttiva 2002/21/KE tat-terminu "netwerk pubbliku ta' komunikazzjoni" trid tiġi interpretata bħala waħda li tinkludi netwerk kif deskritt fl-ewwel mistoqsija, li jintuża biex jingħataw servizzi kif deskritti fit-tieni mistoqsija, irrispettivament minn jekk dawn is-servizzi jkunux disponibbli biss għall-abbonati ta' impriża partikolari, dment li n-netwerk jintuża kollu kemm hu jew fil-biċċa l-kbira tiegħu għall-forniment ta' servizzi pubblikament disponibbli ta' dan it-tip. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8297 — GE/Baker Hughes, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8411 — Safran Group/China Eastern Air Holding, f'dan l-indirizz:
Extracted from C_133_2017.html